C 214/114
FI
Euroopan unionin virallinen lehti
16.6.2023
Torstai 19. tammikuuta 2023
P9_TA(2023)0016
EU:n toimet Iranin mielenosoitusten ja teloitusten johdosta Euroopan parlamentin päätöslauselma 19. tammikuuta 2023 EU:n toimet Iranin mielenosoitusten ja teloitusten johdosta (2023/2511(RSP)) (2023/C 214/11)
Euroopan parlamentti, joka — ottaa huomioon aiemmat päätöslauselmansa Iranista, erityisesti 6. lokakuuta 2022 antamansa päätöslauselman Mahsa Jina Aminin kuolemasta ja naisten oikeuksia puolustaviin mielenosoittajiin kohdistetuista tukahduttamistoimista Iranissa (1) ja 17. helmikuuta 2022 antamansa päätöslauselman kuolemanrangaistuksesta Iranissa (2) sekä kaikki muut Iranin ihmisoikeustilanteesta antamansa päätöslauselmat, — ottaa huomioon 16. marraskuuta 2022 annetun YK:n yleiskokouksen kolmannen komitean päätöslauselman ihmisoikeuksista Iranissa, — ottaa huomioon 10. tammikuuta 2023 annetun YK:n ihmisoikeusvaltuutetun toimiston julkilausuman, — ottaa huomioon 11. marraskuuta 2022 annetun YK:n asiantuntijoiden julkilausuman, jossa Irania pyydettiin lopettamaan rauhanomaisten mielenosoittajien tuomitseminen kuolemaan, — ottaa huomioon 24. marraskuuta 2022 pidetyn YK:n ihmisoikeusneuvoston erityisistunnon, jossa käsiteltiin Iranin islamilaista tasavaltaa, ja istunnossa hyväksytyn päätöslauselman, — ottaa huomioon 22. syyskuuta 2022, 18. kesäkuuta 2022, 13. tammikuuta 2022 ja 11. tammikuuta 2021 annetut Iranin islamilaisen tasavallan ihmisoikeustilannetta käsittelevän YK:n erityisraportoijan raportit, — ottaa huomioon 4. marraskuuta 2022 annetun G7-ryhmän ulkoministerien julkilausuman, — ottaa huomioon 12. joulukuuta 2022 annetut EU:n ulkoasiainneuvoston päätelmät, — ottaa huomioon iranilaisiin henkilöihin ja yhteisöihin kohdistetut pakotteet, jotka EU:n neuvosto hyväksyi 12. huhtikuuta 2021, 17. lokakuuta 2022, 20. lokakuuta 2022 ja 14. marraskuuta 2022 sekä 12. joulukuuta 2022 annetun neuvoston täytäntöönpanopäätöksen (YUTP) 2022/2433 (3), — ottaa huomioon Iranin islamilaisen tasavallan eurooppalaisiin ja brittiläisiin yhteisöihin ja henkilöihin kohdistamat pakotteet, — ottaa huomioon Euroopan ulkosuhdehallinnon (EUH) tiedottajan 7. tammikuuta 2023 antaman lausunnon äskettäisistä Mohammad Mehdi Karamin ja Seyyed Mohammad Hosseinin teloituksista, 8. joulukuuta 2022 antaman lausunnon Mohsen Sekarin teloituksesta ja 15. tammikuuta 2023 antaman lausunnon Alireza Akbarin teloituksesta, — ottaa huomioon unionin ulkoasioiden ja turvallisuuspolitiikan korkean edustajan 25. syyskuuta 2022 Euroopan unionin puolesta antaman julkilausuman Iranista ja EUH:n tiedottajan 19. syyskuuta 2022 antaman lausunnon Jina Mahsa Aminin kuolemasta, — ottaa huomioon 9. tammikuuta 2023 annetun EUH:n tiedottajan lehdistötiedotteen, jossa ilmoitettiin Iranin islamilaisen tasavallan EU-suurlähettilään kutsumisesta kuultavaksi, — ottaa huomioon suhteista Iraniin vastaavan valtuuskunnan puheenjohtajan 22. syyskuuta 2022, 9. marraskuuta 2022 ja 13. joulukuuta 2022 antamat lausunnot,
(1) (2) (3)
Hyväksytyt tekstit, P9_TA(2022)0352.
EUVL C 342, 6.9.2022, s. 286.
Neuvoston täytäntöönpanopäätös (YUTP) 2022/2433, annettu 12. joulukuuta 2022, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP täytäntöönpanosta (EUVL L 318 I, 12.12.2022, s. 36).